钦定古今图书集成/明伦汇编/氏族典/第254卷 > 王生
## 钦定古今图书集成/明伦汇编/氏族典/第254卷 > 王生

按《汉书龚遂传》：“遂为渤海太守，吏民富实，狱讼止息。
上遣使者征遂，议曹王生愿从。功曹以为王生耆酒
无度，不可，遂不忍，逆从至京师。王生日饮酒，遂引入
宫，王生醉，从后呼曰：‘天子即问君何以治渤海，宜曰：
‘皆圣主之德，非小臣力也’。遂对如言。天子笑曰：‘君安
得长者之言而称之’？遂曰：‘臣非知此，乃议曹教臣也’’。”
上拜遂水衡都尉，王生为水衡丞，以褒显遂云。